नवादा के गोविंदपुर गांव में आरजेडी समर्थकों द्वारा हंगामे की खबर आ रही है. पुलिस ने उपद्रवियों पर नकेल कसने के लिए लाठीचार्ज किया तो उपद्रवियों ने पुलिस टीम पर ही पथराव शुरू हो गया. इसके बाद दोनों तरफ से हवाई फायरिंग भी हुई जिसमें एक महिला घायल भी हो गई. बता दें कि इसी सीट से बीजेपी के गिरिराज सिंह चुनाव लड़ना चाहते थे. पुलिस से मिली जानकारी के अनुसार गोविंदपुर गांव की घटना है. यहां पर एक मतदान केंद्र के बाहर लोगों में आपसी झड़प हुई उसके बाद मामला पत्थरबाजी तक पहुंचा और बाद में आरोपियों ने हवाई फायरिंग भी की.
hin_Deva